სენეგალი (მდინარე)
სენეგალი (ფრანგ. Fleuve Sénégal) — მდინარე დასავლეთ აფრიკაში. წარმოადგენს სახელმწიფო საზღვარს სენეგალსა და მავრიტანიას შორის. მდინარის სიგრძეა 1 790 კმ. სახელწოდება მომდინარეობს ბერბერული ეთნიკური ჯგუფის სენეგასაგან, რომლებიც ცხოვრობენ მდინარის სანაპიროზე. ევროპელებისათვის მდინარე ცნობილი გახდა მას შემდეგ, რაც 1444 წელს მდინარე აღმოაჩინა მეზღვაურმა დინიშ დიაშმა.